Tolong jelaskan mengenai Selepas kejadian dari Serangan Kashgar 2011 dalam bahasa melayu

Kerajaan China sedang menyiasat punca keganasan. Semua penyerang disyakki dari puak Uyghur yang mendapat ilham melakukan jihad. Mereka dilihat pakar dalam pengeboman bunuh diri dan pengeboman kereta , dan menggunakan internet serta kem latihan tradisional untuk menyebarkan kaedah. Pakar keganasan Rohan Gunaratna menyatakan bahawa kumpulan ini dari Gerakan Islam Turkestan Timur. Pergerakan itu telah dilumpuhkan semasa operasi kaunter-pengganas Pakistan pada tahun 2003

Kerajaan Pakistan berjanji akan memberi kerjasama penuh kepada kerajaan China terhadap Gerakan Islam Turkestan Timur (ETIM).Namun Parti Komunis China semakin ragu-ragu terhadap keupayaan Pakistan menangani dan "menebat" keganasan yang berasal dari sempadan Pakistan. Presiden Cina , Hu Jintao akan berunding dengan Presiden Pakistan ,Asif Ali Zardari akan membincangkan aktiviti ETIM sebelum mengadakan Ekspo China -Eurasia yang akan datang pada bulan September .

Dilxadi Rexiti, seorang wakil daripada pro-kemerdekaan Uyghur World Uyghur Congress (WUC) menyatakan bahawa Uyghurs tidak mempunyai cara yang aman untuk menentang kerajaan China lalu mengambil langkah-langkah ekstrim. Undang-undang tentera diisytiharkan di bandar-bandar. Rebiya Kadeer pejuang WUC menyatakan bahawa kerajaan China tidak boleh menyalahkan Uyghur kerana mereka telah ditolak oleh kerajaan China.

Sempena Ramadan, kedai-kedai Uyghur dan Han di bandar telah ditutup bagi mencegah rusuhan. Solat di Masjid Id Kah masih diteruskan seperti biasa tetapi pelancong disekat ke sana.Parti Komunis China mengadakan mesyuarat tergempar di Urumqi. Zhang Chunxian selaku ketua parti Xinjiang berjanji akan melumpuhkan puak pelampau agama.